text: SF-ere er utilfredse
  06 juli 2012 kl. 07.52
  Fremtrædende SF-ere kræver nu, at regeringen skal før en mere rød og grøn politik.
  Det er et markant krav i store dele af SF's bagland.
  - SF må stille et krav om, at man vil genforhandle regeringsgrundlaget. Det nye program skal give bedre mulighed for, at SF kan profilere sig, siger tidligere SF-folketingsmedlem Leif Hermann til Berlingske.
  Lokalformand i Tønder, Henrik Jensen Møller, er helt enig. Han siger til Berlingske:
  - Der er grund til at revidere hele regeringsprojektet.
  Partiets politiske ordfører, Jesper Petersen, valgt i Sydlylland, erkender, at SFs værdier fremover skal markeres tydeligere, men han tror ikke, at et nyt regeringsgrundlag er den rigtige medicin.
  - Det er helt rimeligt, at regeringen åbenlyst har nogle udfordringer, men man skal ikke regne med, at Vestager, Søvndal og Thorning leverer et nyt regeringsgrundlag, når de møder på arbejde i august, siger han.
  